Rujukan kehormat

Rujukan kehormat ialah frasa yang digunakan untuk merujuk kepada orang-orang kehormat seperti Raja-raja, bangsawan dan orang-orang kenamaan. Ia digunakan secara meluas di Malaysia, Brunei, Indonesia, Singapura dan Selatan Filipina.

Malaysia, Brunei, Singapura dan beberapa Provinsi di Indonesia sering menjalankan istiadat pengurniaan darjah kebesaran yang membawa kepada gelaran kehormat kepada para penerima.

Rencana ini merujuk kepada sistem yang digunakan di Malaysia dan di Brunei sahaja.

 Darjah kebesaran Melayu 

Darjah kebesaran Melayu adalah suatu sistem pengurniaan darjah kebesaran kepada seseorang yang dianggap berjasa kepada sesuatu negeri oleh Raja atau pemerintah. Di Malaysia dan Brunei, darjah kebesaran masih digunakan secara meluas. Akan tetapi, Singapura yang mana kesultanannya telah dihapuskan oleh British pada tahun 1891 telah mengguna pakai darjah kebesaran awam bagi pemimpin-pemimpin mereka.Senarai darjah kebesaran negara Singapura

Berlainan sedikit dengan Indonesia, walaupun ia adalah sebuah republik, tetapi ia masih mengiktiraf beberapa pemimpin kebakaan dan sistem-sistem aristokrat yang mana kebanyakannya menyokong gerakan kemerdekaan pada tahun 1945. Sebagai contoh, mendiang isteri Suharto adalah Raden Ayu Siti Hartinah bukan seperti sesetengah mengatakan bahawa beliau adalah Madame Suharto.

Pada masa ini, Malaysia, Brunei dan beberapa provinsi di Indonesia masih lagi menganugerahkan gelaran dan darjah kebesaran. Berikut merupakan apa yang khusus untuk sistem Malaysia. Rujukan untuk Brunei dan Indonesia diberi apabila ia bersangkut paut.

Di Malaysia, semua gelaran bukan berasaskan keturunan boleh dianugerahkan kepada kedua-dua lelaki dan wanita. Setiap gelaran mempunyai suatu bentuk gelaran yang boleh digunakan oleh isteri pemegang gelaran berkenaan. Bentuk ini tidak boleh digunakan oleh suami yang mempunyai isteri yang telah dianugerahkan gelaran; tetapi tidak sebaliknya.

Turutan ini seharusnya digunakan apabila hendak membuat satu panggilan nama seseorang seperti berikut:-

Cara penganugerahan, pangkat profesional, gelaran diraja, gelaran persekutuan, gelaran negeri, gelaran keturunan bukan diraja, Doktor (perubatan atau falsafah), Haji/Hajah ( (bagi Muslim lelaki dan wanita yang telah menunaikan haji), Nama.

"Kaedah" yang dibawa oleh kebaikan gelaran diraja dan bangsawan diraja biasanya berjaya menundukkan gelaran bukan diraja. Kerabat diraja lelaki mungkin menggunakan nama "al-Haj" (الحج) kepada nama mereka jika dibandingkan dengan menggunakan "Haji". 

 Gelaran 

Senarai gelaran untuk Kerabat Diraja Malaysia di seluruh Negeri yang ditadbir oleh Sultan dan Yang di-Pertuan Besar, Raja  :

 Yang Mulia Raja (Nama) untuk lelaki dan wanita, Perak, Bugis Selangor, Bugis Johor, Kelantan.
 Yang Mulia Engku (Nama) untuk lelaki dan wanita, Pahang (1620-1890), Perak, Johor.
 Yang Mulia Tengku (Nama) untuk lelaki dan wanita, Pahang, Kelantan, Terengganu, Selangor, Kedah.
 Yang Mulia Tunku (Nama) untuk lelaki dan wanita, Johor, Kedah, Negeri Sembilan.
 Yang Mulia Ungku (Nama) untuk lelaki dan wanita, Johor, Pahang, Terengganu.
 Yang Mulia Syed (Nama) untuk lelaki dan Yang Mulia Sharifah (Nama) untuk wanita Nama Keluarga (Jamalullail) Perlis.

Senarai gelaran untuk Kerabat Diraja Brunei Darussalam : 
 Pengiran Muda Mahkota (Nama).
 Pengiran Muda (Nama).
 Pengiran Anak Isteri (Nama).
 Pengiran Anak (Nama).
 Pengiran Isteri (Nama).
 Pengiran Bini (Nama).
 Pengiran Babu Raja (Nama).
 Pengiran Suami (Nama).
 Pengiran (Nama).
 Awangku (Nama).
 Dayangku (Nama).

Senarai gelaran untuk warganegara, ahli politik, parlimen, ahli perniagaan, orang kerajaan : 
 Kebawah Duli Yang Maha Mulia Seri Paduka Baginda Yang di-Pertuan Agong (Nama Baginda).
 Kebawah Duli Yang Maha Mulia Seri Paduka Baginda Raja Permaisuri Agong (Nama Baginda).
 Kebawah Duli Yang Maha Mulia Timbalan Yang di-Pertuan Agong (Nama Baginda).
 Kebawah Duli Paduka Baginda Sultan Pahang (Nama Baginda).
 Kebawah Duli Paduka Mulia Tengku Mahkota Pahang (Nama Baginda).
 Duli Yang Maha Mulia Paduka Seri Sultan Perak (Nama Baginda).
 Duli Yang Teramat Mulia Raja Muda Perak (Nama Baginda).
 Kebawah Duli Yang Maha Mulia Sultan Terengganu'/Sultan Kedah'/Sultan Kelantan (Nama Baginda).
 Duli Yang Teramat Mulia Yang di-Pertuan Muda Terengganu (Nama Baginda).
 Duli Yang Teramat Mulia Raja Muda Kedah (Nama Baginda).
 Duli Yang Amat Mulia Tunku Mahkota Kedah (Nama Baginda).
 Yang Teramat Mulia Tengku Mahkota Kelantan (Nama Baginda).
 Duli Yang Maha Mulia Sultan Johor'/Sultan Selangor'/Raja Perlis'/Yang di-Pertuan Besar Negeri Sembilan (Nama Baginda).
 Kebawah Kaus Yang Teramat Mulia Undang Luak Sungai Ujong'/ Undang Luak Jelebu'/ Undang Luak Johol'/ Undang Luak Rembau di Negeri Sembilan (Nama)
 Duli Yang Amat Mulia Tunku Mahkota Johor (Nama Baginda).
 Duli Yang Amat Mulia Raja Muda Johor (Nama Baginda).
 Duli Yang Teramat Mulia Raja Muda Selangor (Nama Baginda).
 Duli Yang Teramat Mulia Raja Muda Perlis (Nama Baginda).
 Yang Amat Mulia Tunku Besar Seri Menanti'/ Tunku Laxamana'/ Tunku Muda Serting'/ Tunku Panglima Besar di Negeri Sembilan (Nama Baginda).
 Yang Amat Berhormat Perdana Menteri Malaysia (Nama).
 Yang Amat Berhormat Timbalan Perdana Menteri Malaysia (Nama).
 Tuan Yang Terutama Yang di-Pertua Negeri : Melaka'/Pulau Pinang'/Sabah'/Sarawak (Nama).
Yang Amat Berhormat Premier Sarawak (Nama)
Yang Amat Berhormat Ketua Menteri :Melaka'/Pulau Pinang'/Sabah (Nama)
Yang Amat Berhormat Menteri Besar : Johor'/Selangor'/Pahang'/Kelantan'/Kedah' (Nama).
 Yang Berbahagia Tan Sri Datuk Seri Utama Haji/Hajah (Nama)
 Yang Amat Berbahagia Tun Datuk Seri Panglima Haji/Hajah (Nama)
 Yang Berbahagia Datuk Seri Panglima Haji/Hajah (Nama)
 Yang Berhormat Mulia Senator Tan Sri Dato' Sri Haji/Hajah Tengku (Nama)
 Yang Berhormat Mulia Tun Dato' Sri Diraja Haji/Hajah Raja (Nama).
 Yang Berhormat Mulia Tun Dato' Seri Utama Dr. Haji/Hajah Tunku (Nama)
 Yang Berbahagia Dato' Sri Diraja Haji/Hajah (Nama).
 Yang Berbahagia Dato' Seri Haji/Hajah (Nama).

Senarai darjah kebesaran Melayu
 Darjah kebesaran negara Malaysia
 Darjah kebesaran negara Brunei
 Darjah kebesaran negeri Johor
 Darjah kebesaran negeri Kedah
 Darjah kebesaran negeri Kelantan
 Darjah kebesaran negeri Melaka
 Darjah kebesaran negeri Negeri Sembilan
 Darjah kebesaran negeri Pahang
 Darjah kebesaran negeri Perak
 Darjah kebesaran negeri Perlis
 Darjah kebesaran negeri Pulau Pinang
 Darjah kebesaran negeri Sabah
 Darjah kebesaran negeri Sarawak
 Darjah kebesaran negeri Selangor
 Darjah kebesaran negeri Terengganu
 Darjah kebesaran Wilayah Persekutuan

Penggunaan
Susunan yang betul untuk menulis dan membahasakan secara rasmi adalah: panggilan hormat, pangkat, gelaran turun temurun kerabat diraja, gelaran bangsawan, gelaran Persekutuan, gelaran negeri, kelayakan profesional, gelaran badan profesional, gelaran profesional, gelaran turun temurun bukan kerabat diraja, gelaran bagi mereka yang telah menunaikan Haji, iaitu Haji (gelaran) atau Hajah bagi wanita, nama.

Malaysia
 Yang Amat Berhormat Perdana Menteri Malaysia, Dato' Seri Anwar bin Ibrahim
 Yang Amat Berhormat Timbalan Perdana Menteri Malaysia
 Yang Amat Berhormat Dato' Panglima Perang, Ustaz Dato' Haji Mohd Nassuruddin Daud
 Yang Amat Arif Ketua Hakim Negara, Tun Tengku Maimun Tuan Mat
 Yang Amat Di-Hormati Orang Kaya Bendahara Seri Maharaja Tan Sri Dato' Seri Panglima (Dr.) Haji Mohd Zahidi Zainuddin
 Yang Amat Berbahagia Tun Dato' Seri Utama Haji Abdullah Ahmad Badawi
 Yang Berhormat Mulia Tengku Tan Sri Mohd Razaleigh bin Tengku Mohd Hamzah
 Yang Berhormat Mulia Tengku Datuk Seri Utama Zafrul bin Tengku Abdul Aziz
 Yang Berhormat Tuan Guru Tan Sri Dato' Seri Haji Abdul Hadi Awang
 Yang Arif Hakim Dato' Indera Mohd Arief Emran Arifin
 Yang Berbahagia Prof. Dato' Ir. Ts. Dr. Haji Mohd Fozi Ali
 Yang Berbahagia Tan Sri Dato' Haji Syed Hamid bin Syed Jaafar Albar
 Yang Di-Hormati Toh Muda Orang Kaya-Kaya Panglima Kinta Seri Amar Bangsa Diraja Dato' Seri Dr. Abdullah Fadzil Che Wan

Bagi penerima darjah kebesaran dari pelbagai negeri, gelaran darjah kebesaran digunakan ketika berada di negeri berkenaan. Sebagai contoh Perdana Menteri Malaysia.

Mahiaddin Yasin

 Yang Amat Berhormat Tan Sri Dato' Haji Mahiaddin bin Haji Md Yasin (Persekutuan, Johor, Pulau Pinang, Selangor, Wilayah Persekutuan, Pahang, Kelantan, Terengganu)
 Yang Amat Berhormat Tan Sri Dato' Seri Diraja Haji Mahiaddin bin Haji Md Yasin (Kedah, Perak)
 Yang Amat Berhormat Tan Sri Dato' Seri Utama Haji Mahiaddin bin Haji Md Yasin (Negeri Sembilan)
 Yang Amat Berhormat Tan Sri Dato' Seri Haji Mahiaddin bin Haji Md Yasin (Perlis)
 Yang Amat Berhormat Tan Sri Datuk Seri Utama Haji Mahiaddin bin Haji Md Yasin (Melaka)
 Yang Amat Berhormat Tan Sri Datuk Seri Panglima Haji Mahiaddin bin Haji Md Yasin (Sabah)
 Yang Amat Berhormat Datuk Patinggi Tan Sri Haji Mahiaddin bin Haji Md Yasin (Sarawak)

Ismail Sabri Yaakob

 Yang Amat Berhormat Dato' Sri Ismail Sabri bin Yaakob (Persekutuan)
 Yang Amat Berhormat Datuk Seri Utama Ismail Sabri bin Yaakob (Melaka)
 Yang Amat Berhormat Datuk Seri Panglima Ismail Sabri bin Yaakob (Sabah)
 Yang Amat Berhormat Datuk Patinggi Ismail Sabri bin Yaakob (Sarawak)

Terdapat juga gelaran yang digunakan oleh kerabat diraja yang mengatasi gelaran orang kebanyakan. Contohnya Al-Haj digunakan oleh Raja-raja Melayu dan kerabat diraja sebagai tanda kemuliaan bagi menggantikan Haji (gelaran) bagi orang kebanyakan.

 Yang Teramat Mulia Tunku Abdul Rahman Putra Al-Haj ibni Almarhum Sultan Abdul Hamid Halim Shah

Bagi para murabbi atau muallim yang mempunyai kelayakan dalam suatu bidang, mereka akan menggunakan gelaran seperti Al-Hafiz bagi penghafaz Al-Quran, Al-Muqri bagi  individu yang mengetahui dan memperolehi kebanyakan bacaan qiraat (sab'ah/'asyarah sughra/'asyarah kubra) secara talaqqi musyafahah dan kemudian mengajarkannya dan Al-Qari bagi individu yang bertalaqqi musyafahah riwayat qiraat, mengetahui ilmu tajwid, waqaf & ibtida', menekuni riwayat tersebut tetapi tidak mengajarkannya.

 Sahibul Fadilah Dato' Sheikh Haji Mohamah Nor bin Mansor Al-Hafiz
 Sahibul Fadilah Ustaz Haji Ahmad Mustafa bin Mohd Sidin Al-Muqri
 Sahibul Fadilah Sheikh Muhammad bin Khalil Al-Qari

Brunei
 Yang Berhormat Pehin Orang Kaya Seri Lela Dato Seri Setia Awang Haji Abdul Rahman bin Dato Setia Haji Mohamed Taib

Panggilan hormat
Panggilan hormat dikategorikan seperti berikut : 
 Panggilan Hormat Diraja
 Panggilan Hormat untuk jawatan
 Panggilan Hormat untuk para penerima Darjah Kebesaran Persekutuan
 Panggilan Hormat untuk para penerima Darjah Kebesaran Negeri
 Panggilan Hormat untuk keturunan
 Panggilan Hormat untuk ahli agama
 Panggilan Hormat untuk Angkatan Tentera Malaysia (ATM), Polis Diraja Malaysia (PDRM), Ahli Akademik dan Pasukan/Badan-badan Beruniform

Berikut ialah senarai rujukan kehormat berserta penggunaannya:Protokol panggilan hormat, ms 37Panggilan hormat dan kaedah penggunaannya

Raja-raja Melayu

Kebawah Duli Yang Maha Mulia
Digunakan sebagai gelaran bagi Yang di-Pertuan Agong dan Raja Permaisuri Agong berdasarkan gelaran Sultan di negeri masing-masing. Gelaran ini turut digunakan bagi Pemangku Raja bagi negeri yang sultannya menjadi Yang di-Pertuan Agong

Persekutuan
Kebawah Duli Yang Maha Mulia Seri Paduka Baginda Yang di-Pertuan Agong

Negeri

Terengganu: Kebawah Duli Yang Maha Mulia Sultan Terengganu

Kelantan: Kebawah Duli Yang Maha Mulia Al-Sultan Kelantan

Kedah: Kebawah Duli Yang Maha Mulia Tuanku Sultan Negeri Kedah Darul Aman

Kebawah Duli Paduka Baginda

Negeri

Pahang: Kebawah Duli Paduka Baginda Sultan Pahang (sejak 14 Mac 2024)

Duli Yang Maha Mulia
Digunakan untuk Sultan dan Raja yang memerintah sesebuah negara dan kerajaan atau negeri serta digunakan oleh Suri Pemerintah atau Pemangku Raja di Negeri-negeri berikut: Perlis, Perak, Selangor sekiranya sultan negeri tersebut menjadi Yang di-Pertuan Agong (kebiasaannya "Duli Yang Maha Mulia");

Negeri

Perlis: Duli Yang Maha Mulia Tuanku Raja Perlis

Perak: Duli Yang Maha Mulia Paduka Seri Sultan Perak Darul Ridzuan

Selangor: Duli Yang Maha Mulia Sultan Selangor

Negeri Sembilan: Duli Yang Maha Mulia Yang di-Pertuan Besar Negeri Sembilan Darul Khusus

Johor: Duli Yang Maha Mulia Sultan Johor

Kerabat Diraja

Yang Maha Mulia
Untuk gelaran Raja-raja Permaisuri Melayu di Malaysia yang telah turun takhta dari menjadi Raja Permaisuri sesuatu negeri dan baginda masih hidup. (contoh: Yang Maha Mulia Raja Perempuan, Yang Maha Mulia Raja Permaisuri, Yang Maha Mulia Tengku Ampuan dan Yang Maha Mulia Che Puan Besar). Juga digunakan sebagai gelaran kehormat untuk Pemangku Raja Kelantan.

Kebawah Duli Yang Teramat Mulia
Pernah digunakan oleh pewaris takhta yang bergelar Tengku Mahkota Pahang.

Kebawah Duli Paduka Mulia
Untuk pewaris takhta yang bergelar Tengku Mahkota Pahang (sejak 14 Mac 2024)

Duli Yang Teramat Mulia
Untuk pewaris takhta bergelar Raja Muda di Perlis,Kedah,Selangor dan Perak serta Yang di-Pertuan Muda di Terengganu dan Pemangku Raja yang memerintah sesebuah negeri/kerajaan. (biasanya "Duli Yang Teramat Mulia");

Duli Yang Amat Mulia
Untuk pewaris takhta yang bergelar Tunku Mahkota Johor serta pewaris-pewaris takhta kedua yang bergelar Raja Muda Johor,Raja di-Hilir Perak dan Tunku Mahkota Kedah.

Yang Teramat Mulia
Untuk pewaris takhta yang bergelar Tengku Mahkota Kelantan, Raja-raja Bergelar di Perak, kaum kerabat terdekat Sultan Kedah, dan Undang (luak di Negeri Sembilan).

Yang Amat Mulia 
Untuk keluarga kerabat terdekat Sultan (anak-anak kandung/anak angkat dan adik-beradik serta saudara mara)walaupun di gelar anak angkat, tetapi dikira secara sah di sisi undang-undang dan agama serta anak angkat di gelar kepada anakanda sultan bagi negeri-negeri di malaysia.anak angkat kedudukan nya adalah sama seperti anak kandung sultan, di beri peruntukan khas diraja bulanan sepanjang hayat termasuk isteri, anak-anak dan cucunya dan elaun-elaun khas setiap tahun semasa menyambut ulang tahun kerabat sultan, dan nama keturunan Yang Amat Mulia atau ringkasnya Yang Mulia boleh di turun kepada anak-anak kandung sehingga cucu kandung bagi kerabat-kerabat sultan iaitu anak kandung mahupun anak angkat. Walau pun orang awam melihat seseorang itu adalah anak angkat sultan mahupun anak kandung sultan termasuk isteri dan cucu bagi kerahat diraja, tetapi bahasa istana dan adat budaya wajib menjunjung adab-adab diraja sebagai tanda hormat keatas keluarga diraja dan raja-raja melayu. anak sultan walaupun anak angkat mengikut akta diraja adalah sah sepanjang hayat dan yang telah di benar kan untuk naik singgahsana, tinggal di istana sepanjang hayat bersama isteri dan anak-anak. Yang Amat Mulia juga diguna pakai bagi isteri pasangan Undang. Gelaran rasmi ialah Yang Amat Mulia Tok Puan (ikut luak pasang)

Kebawah Kaus Yang Teramat Mulia

Untuk di Negeri Sembilan, gelaran itu digunakan oleh Yang Teramat Mulia Dato' Undang Yang Empat di Negeri Sembilan. Yang Teramat Mulia Dato' Undang Yang Empat ini berperanan dalam pemerintahan di luak masing-masing seperti di Luak Johol, Luak Sungei Ujong, Luak Jelebu dan Luak Rembau dan Raja Memerintah bersama bagi Negeri Sembilan sebagaimana Fasal 2 Perkara 160 Perlembagaan Persekutuan berkenaan Takrif Raja/Pemerintah bagi Negeri Sembilan.

Yang Mulia
Untuk kerabat diraja yang bergelar Raja, Tengku, Tunku, Engku, Ungku, Syed dan Sharifah untuk Kerabat Diraja Perlis sahaja, [[Megat dan Puteri untuk kerabat perak sahaja, paduka anakanda dan cucunda Raja-raja bergelar atau kerabat terdekat serta suku waris dari Luak Undang berempat di Negeri Sembilan.

 Gelaran kerabat diraja Melayu 
Gelaran-gelaran berikut adalah untuk baka atau salasilah keturunan hanya diberikan kepada keluarga diraja di sembilan negeri beraja di Malaysia dan keluarga beraja Brunei.

 Malaysia 
Kebawah Duli Yang Maha Mulia (KDYMM) () atau Duli Yang Maha Mulia (DYMM) () digunakan untuk Yang di-Pertuan Agong Malaysia dan pemerintah Negeri-negeri beraja. Yang di-Pertuan Agong juga menggunakan "Seri Paduka Baginda"(). Walau bagaimanapun, penggunaan gelaran lain adalah mengikut negeri-negeri.

 Persekutuan 

 Kebawah Duli Yang Maha Mulia Seri Paduka Baginda Yang di-Pertuan Agong () ialah gelaran rasmi bagi ketua utama Malaysia yang dipilih dalam kalangan sembilan pemerintah negeri beraja.
 Kebawah Duli Yang Maha Mulia Timbalan Yang di-Pertuan Agong () ialah gelaran rasmi bagi timbalan ketua utama Malaysia yang dipilih dalam kalangan sembilan pemerintah negeri beraja.
 Kebawah Duli Yang Maha Mulia Seri Paduka Baginda Raja Permaisuri Agong () ialah gelaran rasmi bagi isteri ketua utama Malaysia.

 Negeri Sembilan 

 Duli Yang Maha Mulia Yang di-Pertuan Besar () ialah gelaran rasmi bagi Raja pemerintah Negeri Sembilan.
 Kebawah Kaus Yang Teramat Mulia Dato' Undang (Jawi: ‏يڠ ترامت موليا داتوء اوندڠ‎‎) ialah gelaran rasmi bagi Raja memerintah bersama bagi Negeri Sembilan Darul Khusus.
 Duli Yang Maha Mulia Tunku Ampuan Besar () ialah gelaran rasmi bagi isteri pemerintah Negeri Sembilan yang berketurunan raja.
 Duli Yang Teramat Mulia Che' Ampuan Besar () ialah gelaran rasmi bagi isteri pemerintah Negeri Sembilan yang berasal dari orang kebanyakan (rakyat biasa).
 Yang Amat Mulia To’ Puan (Jawi: ‏يڠ امت موليا توق ڤوان‎‎). ialah gelaran rasmi bagi isteri Pemerintah bersama bagi Negeri Sembilan iaitu Undang yang Empat.
 Yang Maha Mulia Tunku Ampuan () ialah gelaran bagi permaisuri yang kematian raja.
 Yang Maha Mulia Tunku Puan Besar () juga ialah gelaran bagi permaisuri yang kematian raja.
 Anak bagi pemerintah Negeri Sembilan dipanggil Yang Amat Mulia Tunku ().
Anak lelaki pertama kepada Yang di-Pertuan Besar Negeri Sembilan kebiasaannya dilantik sebagai Tunku Besar Seri Menanti dengan gelaran Yang Amat Mulia Tunku Besar Seri Menanti ()
 Yang Teramat Mulia Tunku Besar Tampin () pula ialah pemerintah di Luak Tampin yang dipimpin oleh keluarga berketurunan al-Qadri. Pasangan mereka yang berasal dari kerabat diraja dipanggil Yang Mulia Tunku Isteri () manakala yang berasal dari orang kebanyakan (rakyat biasa) dipanggil Yang Mulia Cik Puan Isteri ()
 Yang Mulia Tunku () ialah gelaran bagi kerabat jauh dan Anak Raja Bergelar iaitu Tunku Alang, Tunku Imam, Tunku Kecil Besar dan Tunku Kecil Muda.
 Yang Mulia Waris (Jawi: يڠ مليا واريث) ialah gelaran bagi suku pewaris bagi intitusi Undang yang Empat.

 Selangor 

 Duli Yang Maha Mulia Sultan dan Yang di-Pertuan ialah gelaran pemerintah Selangor.
 Duli Yang Maha Mulia Tengku Ampuan ialah gelaran rasmi bagi isteri pemerintah Selangor yang berketurunan raja.
 Duli Yang Maha Mulia Tengku Permaisuri ialah gelaran rasmi bagi isteri pemerintah Selangor yang berasal dari orang kebanyakan (rakyat biasa).
 Yang Teramat Mulia Che' Puan Besar ialah gelaran bagi isteri kedua pemerintah Selangor yang berasal dari orang kebanyakan (rakyat biasa).
 Yang Maha Mulia Tengku Ampuan ialah gelaran bagi permaisuri yang kematian raja,yang berketurunan raja.
 Yang Maha Mulia Paduka Bonda Raja ialah gelaran bagi bonda Sultan yang tidak ditabalkan sebagai Tengku Ampuan.
 Yang Amat Mulia Permaisuri ialah gelaran bagi permaisuri yang kematian raja yang bukan berketurunan raja.
 Duli Yang Teramat Mulia Raja Muda ialah gelaran bagi pewaris takhta.
 Duli Yang Teramat Mulia Raja Puan Muda ialah gelaran bagi isteri pewaris takhta yang berketurunan raja
 Yang Teramat Mulia Che' Puan Muda ialah gelaran bagi isteri pewaris takhta yang berasal dari orang kebanyakan (rakyat biasa).
 Anak bagi pemerintah Selangor yang lain dipanggil Yang Amat Mulia Tengku.
 Kerabat bergelar Orang Besar Istana yang bertanggungjawab terhadap sebarang istiadat yang melibatkan istana digelar sebagai Yang Dimuliakan Tengku. Pasangan mereka akan dikurniakan rujukan awalan kehormat To’ Puan.

 Perlis 

 Duli Yang Maha Mulia Tuanku Raja dan Yang di-Pertuan bagi Negeri Perlis ialah gelaran pemerintah Perlis.
 Duli Yang Maha Mulia Tuanku Raja Perempuan ialah gelaran rasmi bagi isteri pemerintah Perlis.
 Yang Maha Mulia Raja Perempuan Besar ialah gelaran bagi permaisuri yang kematian raja.
 Duli Yang Teramat Mulia Raja Muda ialah gelaran bagi pewaris takhta.
 Duli Yang Teramat Mulia Raja Puan Muda ialah gelaran bagi isteri pewaris takhta.
 Anak bagi pemerintah Perlis yang lain dipanggil Yang Amat Mulia Syed/Sharifah dengan nama keluarga Jamalullail di akhir nama.

 Terengganu 

 Kebawah Duli Yang Maha Mulia Sultan dan Yang di-Pertuan ialah gelaran pemerintah Terengganu.
 Kebawah Duli Yang Maha Mulia Tengku Ampuan Besar ialah gelaran rasmi bagi isteri pemerintah yang berketurunan raja.
 Kebawah Duli Yang Maha Mulia Permaisuri ialah gelaran bagi isteri pemerintah yang berasal dari orang kebanyakan (rakyat biasa).
 Kebawah Duli Yang Maha Mulia Sultanah ialah gelaran khas bagi isteri pemerintah yang dikurniakan oleh Sultan.
 Yang Maha Mulia Tengku Ampuan ialah gelaran bagi permaisuri yang kematian suami.
 Yang Maha Mulia Tengku Ampuan Tua ialah gelaran bagi permaisuri yang kematian suami, yang lebih tua.
 Yang Teramat Mulia Tengku Besar gelaran bagi bonda Sultan yang tidak dimahkotakan dengan sebarang gelaran.
 Duli Yang Teramat Mulia Yang di-Pertuan Muda ialah gelaran bagi pewaris takhta.
 Duli Yang Teramat Mulia Tengku Puan Muda ialah gelaran bagi pasangan pewaris takhta yang berketurunan raja.
 Yang Amat Berbahagia To' Puan Seri ialah gelaran bagi pasangan pewaris takhta yang berasal dari orang kebanyakan (rakyat biasa).
 Anak bagi pemerintah Terengganu yang lain dipanggil Yang Amat Mulia Tengku.

 Kedah 

 Kebawah Duli Yang Maha Mulia Sultan dan Yang di-Pertuan ialah gelaran pemerintah Kedah.
 Kebawah Duli Yang Maha Mulia Sultanah ialah gelaran bagi isteri pemerintah, sama ada berketurunan raja atau tidak.
 Yang Maha Mulia Tunku Ampuan (gelaran lama) ialah gelaran bagi permaisuri yang kematian suami yang berketurunan raja.
 Yang Maha Mulia Che Puan Besar ialah gelaran bagi permaisuri yang kematian suami yang bukan berketurunan raja.
 Duli Yang Teramat Mulia Raja Muda ialah gelaran bagi pewaris takhta.
 Duli Yang Teramat Mulia Raja Puan Muda ialah gelaran bagi pasangan pewaris takhta.
 Duli Yang Amat Mulia Tunku Mahkota ialah gelaran bagi pewaris takhta kedua.
 Duli Yang Amat Mulia Tunku Puan Mahkota ialah gelaran bagi pasangan pewaris takhta kedua.
 Anak bagi pemerintah Kedah yang lain dipanggil Yang Teramat Mulia Tunku.

 Kelantan 

 Kebawah Duli Yang Maha Mulia Al-Sultan dan Yang di-Pertuan ialah gelaran pemerintah Kelantan.
 Duli Yang Maha Mulia Raja Perempuan ialah gelaran rasmi bagi isteri pemerintah yang berketurunan raja.
 Duli Yang Maha Mulia Sultanah ialah gelaran rasmi bagi isteri pemerintah yang berasal dari orang kebanyakan (rakyat biasa).
 Yang Maha Mulia Raja Perempuan pula ialah gelaran bagi permaisuri yang kematian suami yang berketurunan raja.
 Yang Teramat Mulia Tengku Mahkota ialah gelaran bagi pewaris takhta.
 Yang Teramat Mulia Tengku Ampuan Mahkota ialah gelaran bagi pasangan pewaris takhta yang berketurunan raja.
 Yang Teramat Mulia Che Puan Mahkota ialah gelaran bagi pasangan pewaris takhta yang berasal dari orang kebanyakan (rakyat biasa).
 Anak bagi pemerintah Kelantan yang lain dipanggil Yang Amat Mulia Tengku. Sekiranya seseorang itu memegang sesetengah jawatan dalam Istana, mereka dipanggil  Yang Berhormat Mulia Tengku.

 Pahang 

 Kebawah Duli Paduka Baginda  Sultan dan Yang di-Pertuan ialah gelaran pemerintah Pahang.
 Kebawah Duli Paduka Baginda Tengku Ampuan ialah gelaran rasmi bagi isteri pemerintah yang berketurunan raja.
 Duli Yang Maha Mulia Sultanah ialah gelaran rasmi bagi isteri pemerintah yang berasal dari orang kebanyakan (rakyat biasa).
 Yang Maha Mulia Tengku Ampuan Besar ialah gelaran bagi permaisuri yang kematian suami, yang berketurunan raja
 Yang Amat Mulia Che Puan Besar ialah gelaran bagi permaisuri yang kematian suami yang berasal dari orang kebanyakan (rakyat biasa).
 Kebawah Duli Paduka Mulia Tengku Mahkota ialah gelaran bagi pewaris takhta.
 Kebawah Duli Paduka Mulia Tengku Puan ialah gelaran bagi pasangan pewaris takhta yang berketurunan raja.
 Kebawah Duli Paduka Mulia Che Puan ialah gelaran bagi pasangan pewaris takhta yang berasal dari orang kebanyakan (rakyat biasa).
 Anak bagi pemerintah Pahang yang lain dipanggil Yang Amat Mulia Tengku.
 Menantu kepada pemerintah yang berstatus kerabat diraja dirujuk sebagai Yang Hormat Mulia.

 Johor 

 Duli Yang Maha Mulia Sultan dan Yang di-Pertuan ialah gelaran pemerintah Johor.
 Duli Yang Maha Mulia Permaisuri ialah gelaran rasmi bagi isteri sultan yang berketurunan raja berstatus puteri langsung kepada seorang sultan di luar dari susur galur darah keturunan Kesultanan Johor.
 Duli Yang Maha Mulia Sultanah ialah gelaran rasmi bagi isteri sultan sama ada berasal dari orang kebanyakan (rakyat biasa) atau kerabat diraja yang bukan berstatus anak sultan/raja pemerintah.
 Duli Yang Maha Mulia Tunku Ampuan (gelaran lama) ialah gelaran bagi pasangan Sultan jika berasal dari susur galur darah keturunan Kesultanan Johor.
 Yang Amat Mulia Tunku Puan ialah gelaran bagi permaisuri yang kematian suami yang berketurunan raja.
 Yang Amat Mulia Enche' Besar ialah gelaran bagi bonda Sultan yang berasal dari orang kebanyakan (rakyat biasa).
 Duli Yang Amat Mulia Tunku Mahkota ialah gelaran bagi pewaris takhta.
 Yang Amat Mulia Isteri Tunku Mahkota ialah gelaran bagi pasangan pewaris takhta.
 Yang Amat Mulia Che' Puan Mahkota ialah gelaran baharu bagi pasangan pewaris takhta yang berasal dari orang kebanyakan (rakyat biasa), menggantikan gelaran Che’ Puan Besar.
 Duli Yang Amat Mulia Raja Muda ialah anak pertama kepada pewaris takhta.
 Anak bagi pemerintah Johor yang lain dipanggil Yang Amat Mulia Tunku.

 Perak 

 Duli Yang Maha Mulia Paduka Seri Sultan, Yang di-Pertuan dan Raja Pemerintah ialah gelaran pemerintah Perak.
 Duli Yang Maha Mulia Raja Perempuan ialah gelaran rasmi bagi isteri pemerintah Perak yang berketurunan diraja.
 Duli Yang Maha Mulia Raja Permaisuri ialah gelaran rasmi bagi isteri pemerintah Perak yang berasal daripada orang kebanyakan (rakyat biasa).
 Yang Teramat Mulia Che Puan Negara ialah gelaran rasmi bagi isteri kedua pemerintah Perak.
 Yang Maha Mulia Raja Perempuan ialah gelaran bagi permaisuri yang kematian suami yang berketurunan raja.
 Yang Maha Mulia Raja Permaisuri ialah gelaran bagi permaisuri yang kematian suami yang berasal dari orang kebanyakan (rakyat biasa).
 Duli Yang Teramat Mulia Raja Muda ialah gelaran bagi pewaris takhta.
 Duli Yang Teramat Mulia Raja Puan Besar ialah gelaran bagi isteri pewaris takhta yang berketurunan raja.
 Duli Yang Teramat Mulia Che’ Puan Besar ialah gelaran bagi isteri pewaris takhta yang berasal daripada orang kebanyakan (rakyat biasa).
 Yang Teramat Mulia Raja Puan Besar (berdarah diraja) dan Yang Teramat Mulia Che’ Puan Besar (orang kebanyakan) ialah gelaran rasmi balu kepada Raja Muda.
 Duli Yang Amat Mulia Raja Di-Hilir ialah gelaran bagi pewaris takhta kedua.
 Duli Yang Amat Mulia Raja Puan Muda ialah gelaran bagi isteri pewaris takhta kedua yang berketurunan raja.
 Duli Yang Amat Mulia Che’ Puan Muda ialah gelaran bagi isteri pewaris takhta kedua yang berasal daripada orang kebanyakan (rakyat biasa).
 Yang Amat Mulia Raja Puan Muda (berdarah diraja) dan Yang Amat Mulia Che’ Puan Muda (orang kebanyakan) ialah gelaran rasmi balu kepada Raja Di-Hilir.
 Anak bagi pemerintah Perak yang lain dipanggil Yang Teramat Mulia Raja/Engku.

 Brunei 

Berikut ialah gelaran rasmi yang digunakan untuk kerabat diraja Brunei.

 Kebawah Duli Yang Maha Mulia Paduka Seri Baginda Sultan dan Yang di-Pertuan Negara Brunei Darussalam () ialah gelaran rasmi bagi Sultan Brunei.
 Kebawah Duli Yang Maha Mulia Paduka Seri Baginda Raja Isteri () ialah gelaran rasmi bagi pasangan Sultan yang pertama.
 Duli Yang Teramat Mulia Paduka Seri Pengiran Isteri () ialah gelaran rasmi bagi pasangan Sultan yang lebih muda.
 Kebawah Duli Yang Teramat Mulia Paduka Seri Begawan Sultan () ialah gelaran bagi bekas Sultan yang masih hidup.
 Kebawah Duli Yang Teramat Mulia Paduka Suri Seri Begawan Raja () ialah gelaran rasmi bagi bonda Sultan.

Bagi mereka yang berketurunan raja dan telah berkahwin, mereka digelar sebagai Pengiran ():

 Duli Yang Teramat Mulia Paduka Seri Pengiran Muda Mahkota () ialah gelaran bagi pewaris takhta.
 Duli Yang Teramat Mulia Paduka Seri Pengiran Muda () pula ialah gelaran bagi putera kepada Sultan
 Yang Teramat Mulia Pengiran Muda () ialah gelaran bagi putera kepada Pengiran Muda Mahkota
 Yang Teramat Mulia Paduka Seri Pengiran Anak Puteri () ialah gelaran bagi puteri kepada Sultan,
 Yang Teramat Mulia Paduka Seri Pengiran Anak Isteri () ialah pasangan kepada Pengiran Muda Mahkota
 Yang Teramat Mulia Pengiran Anak Isteri () ialah pasangan kepada Pengiran Perdana Wazir
 Yang Amat Mulia Pengiran Anak Isteri () ialah pasangan kepada putera Sultan yang lain.

 Pengiran Anak () ialah gelaran bagi cucu Sultan yang lain.
 Yang Teramat Mulia Pengiran Anak () ialah gelaran bagi puteri kepada Pengiran Muda Mahkota
 Yang Amat Mulia Pengiran Anak ()ialah gelaran bagi cucu Sultan yang lain.
 Yang Amat Mulia Pengiran Anak () ialah gelaran bagi menantu Sultan yang dinaikkan kemuliaan.
 Yang Amat Mulia Pengiran Anak () bagi keluarga diraja yang lebih rendah pada peringkat Cheteria.

Gelaran bagi cucu juga diguna pakai untuk cicit dan piut Sultan. Bagi generasi terkemudian dipanggil dengan Pengiran sahaja.

Seseorang yang berkahwin dengan anggota jauh kerabat diraja akan digelar Pengiran Anak (), dan gelaran akan hilang sekiranya mereka bercerai.

Perempuan yang berketurunan raja yang berkahwin dengan putera digelar Pengiran Isteri ().

Perempuan yang bukan berketurunan raja yang berkahwin dengan putera pula digelar Pengiran Bini ().

Keturunan yang jauh dari keluarga diraja akan digelar Awangku () bagi lelaki  dan Dayangku () bagi perempuan

Gelaran-gelaran lain yang kecil ialah Tengku Putera () bagi lelaki dan Tengku Puteri () bagi perempuan.

Yang di-Pertua Negeri
 Tuan/Puan Yang Terutama Yang di-Pertua Negeri () pula bukan gelaran diraja, tetapi ialah nama bagi pemerintah negeri tidak beraja iaitu Pulau Pinang, Melaka, Sabah dan Sarawak yang dilantik oleh Yang di-Pertuan Agong. Sebelum ini, rujukan kehormat yang digunakan adalah Yang Terutama.

Orang kenamaan

Tuan Yang Terutama (TYT)
 Yang di-Pertua Negeri bagi negeri yang tidak beraja. (kebiasaannya "Tuan Yang Terutama"). Ia juga digunakan keatas ketua kerajaan negara asing dan Pesuruhjaya Tinggi atau Duta Besar yang mewakili negara di Malaysia.

Puan Yang Terutama (PYT)
Ia digunakan ke atas ketua kerajaan negara asing atau Pesuruhjaya Tinggi dan Duta Besar dari kalangan wanita yang mewakili negara masing-masing ketika berada di Malaysia.

Yang Amat Berhormat (YAB)
 Perdana Menteri
 Timbalan Perdana Menteri
 Menteri Besar, Premier dan Ketua Menteri.
(Panggilan ini tidak digunakan dalam Dewan Negara/Dewan Rakyat/Dewan Undangan Negeri kepada Menteri Besar, Premier atau Ketua Menteri yang juga adalah Ahli Parlimen/ADUN, sebaliknya YB (nama kawasan Parlimen atau DUN yang diwakili digunakan)).

Yang Amat Dihormati (YADhmti) 
 Orang Besar Berempat Perak.
 Orang Kaya Berempat Pahang.
 Pasangan/isteri Menteri Besar Johor.

Yang Amat Berbahagia (YABhg)
 Mereka yang bergelar Tun dan Toh Puan
 Pasangan Yang di-Pertua Negeri
 Pasangan Perdana Menteri
 Pasangan Timbalan Perdana Menteri
 Pasangan Menteri Besar, Premier dan Ketua Menteri

Yang Amat Arif (YAA)
 Ketua Hakim Negara
 Presiden Mahkamah Rayuan Malaysia
 Hakim Besar Malaya
 Hakim Besar Sabah dan Sarawak
 Ketua Hakim Syarie Malaysia
Pengunaan ketika dalam situasi formal, seperti di dalam mahkamah dan di luar mahkamah).

Yang Berhormat Mulia (YBM)
 Menteri
 Timbalan Menteri
 Yang di-Pertua Dewan Negara
 Yang di-Pertua Dewan Rakyat
 Yang di-Pertua Dewan Negeri/Speaker
 Ahli Dewan Rakyat
 Ahli Dewan Negara (Senator)
 Ahli Dewan Undangan Negeri
 Setiausaha Kerajaan Negeri

Untuk dari kalangan yang berketurunan Raja dan Sultan yang pemerintah sebuah Kerajaan atau Kesultanan dan  kerabat diraja yang bergelar bangsawan diraja di Malaysia sahaja.

Yang Berhormat (YB)
 Menteri
 Timbalan Menteri
 Setiausaha Parlimen
 Yang di-Pertua Dewan Negara
 Yang di-Pertua Dewan Rakyat
 Yang di-Pertua Dewan Negeri/Speaker
 Ahli Dewan Rakyat
 Ahli Dewan Negara (Senator)
 Ahli Dewan Negeri
 Ahli Dewan Undangan Negeri
 Setiausaha Kerajaan Negeri
 Penasihat Undang-undang Negeri
 Pegawai Kewangan Negeri
 Penerima darjah kebesaran negeri Johor yang bergelar Dato' dan Datin Paduka kurniaan Sultan Johor

Yang Hormat (YHmt)
 Penerima darjah kebesaran negeri Pahang yang bergelar Dato' Sri Setia, Dato' Sri Diraja, Dato' Sri, Dato' Indera, Dato' kurniaan Sultan Pahang.

Yang Berbahagia (YBhg)

 Mereka yang bergelar Tan Sri, Puan Sri, Pehin Sri, Seri Setia, Datuk Seri, Datin Seri, Dato' Paduka, Datin Amar, Datin Paduka, Datuk Amar, Datuk, Dato', Datu, Dato, Dato Sri, Datuk Patinggi, Datin Patinggi, Datuk Seri Panglima, Datin Seri Panglima, Datuk Seri Utama, Datin Seri Utama, Dato' Sri Diraja, Datin Sri Diraja, Dato' Sri Setia, Datin Sri Setia, Datin, Dato' Dato' bergelar Kelantan dan Dato' Dato' bergelar perlis atau yang berkaitan dengannya (yang bukan Ahli Parlimen dan ADUN).
 Pasangan pegawai kanan Persekutuan termasuklah antaranya Ketua Setiausaha Negara, Peguam Negara, Ketua Pengarah Perkhidmatan Awam, Ketua Setiausaha Kementerian dan lain-lain yang tidak bergelar.
 Pasangan Pesuruhjaya Tinggi dan Duta Besar
 Pasangan Yang Berhormat, Yang Amat Arif, Yang Arif, Yang Dihormati, Yang Berbahagia, Yang Amat Setia, Sahibus Samahah, Sahibul Fadhilah dan Sahibus Saadah.
 Pasangan kepada kerabat diraja

Yang Dihormati (YDhmti)
 Isteri kepada penerima Darjah kebesaran negeri Johor yang dikurniakan oleh Sultan Johor, yang suaminya bergelar Yang Berhormat Dato' contohnya, Yang Dihormati Datin yang namanya dengan Dato' nama suami atau Datin nama keluarga suaminya dibelakang namanya

Yang Arif (YA)
 Hakim bagi Mahkamah Rayuan Sivil dan Syariah, Mahkamah Tinggi Sivil dan Syariah, Mahkamah Rendah Syariah.
Ketika dalam situasi yang formal seperti di dalam mahkamah dan di luar mahkamah.

Pegawai kanan kerajaan

Yang Amat Setia
 Ketua Pengarah Jabatan Bomba dan Penyelamat Malaysia
 Ketua Pesuruhjaya Angkatan Pertahanan Awam Malaysia.Panggilan hormat bagi pegawai kanan Pertahanan Awam

Yang Amat Berusaha
 Ketua-ketua jabatan negeri Kelantan yang tidak bergelar.

Yang Dihormati
 Ketua Polis Negara Malaysia.
 Timbalan Ketua Polis Negara Malaysia.
 Sarjan Mejar Rejimen Angkatan Tentera Malaysia.

Pegawai kerajaan

Yang Setia
 Pegawai kanan Jabatan Bomba dan Penyelamat Malaysia
 Pegawai kanan Angkatan Pertahanan Awam Malaysia.

Yang Berusaha
 Pegawai kerajaan di peringkat Persekutuan dan negeri yang tidak bergelar.
 Pasangan Yang Amat Berusaha
 Pasangan Yang Setia..

Agamawan

Sahibus Samahah
 Mufti Kerajaan Negeri

Sahibul Fadilah
 Kadi Besar Negeri

Sahibus Saadah
 Pengarah Jabatan Agama Islam Negeri Selangor.

Al Allamah

 Tuan Guru

Al-Fadil
 Ustaz.

 Gelaran Malaysia 
Di Malaysia, Yang di-Pertuan Agong menganugerahkan gelaran persekutuan. Sebahagian mungkin membawa gelaran persekutuan yang berikut. Gelaran-gelaran sebegini adalah suatu kehormatan dan bukan keturunan. Gelaran persekutuan mungkin boleh dibatalkan oleh Yang di-Pertuan Agong, dan mungkin boleh dikembalikan oleh seorang individu.
Persekutuan
Tun

Gelaran Tun telah wujud dalam masyarakat Malaysia selama beratus-ratus tahun. Pada zaman dahulu, Tun ialah gelaran kehormat yang digunakan oleh orang bangsawan berketurunan raja, yang diwarisi oleh kaum lelaki. Kini, gelaran Tun telah menjadi gelaran yang dikurniakan oleh Yang di-Pertuan Agong kepada penerima berkelayakkan dan paling berjasa yang telah memberi sumbangan besar kepada negara.

Tun ialah pangkat persekutuan paling kanan yang diberikan kepada penerima sama ada Seri Maharaja Mangku Negara (SMN) atau Seri Setia Mahkota (SSM). Gelaran untuk isteri Tun adalah Toh Puan. SMN biasanya dianugerahkan kepada Yang di-Pertua Negeri (YDPN) dan bekas Perdana Menteri Malaysia. Penerima gelaran Tun yang bukan pemerintah negeri atau wakil rakyat diberikan gelaran Yang Amat Berbahagia.

Contoh:
 Yang Amat Berbahagia Tun Dr. Mahathir bin Mohamad
 Yang Amat Berbahagia Tun (Dr.) Haji Arshad Ayub

Tan Sri

Tan Sri ialah pangkat persekutuan paling kanan kedua yang diberikan kepada penerima sama ada Panglima Mangku Negara (PMN) dan Panglima Setia Mahkota (PSM). Isteri bagi Tan Sri adalah Puan Sri. Penerima gelaran Tan Sri yang bukan wakil rakyat digelar Yang Berbahagia.

Contoh:
 Yang Berbahagia  Tan Sri Syed Hamid bin Syed Jaafar Albar
 Yang Berhormat Tan Sri Muhyiddin Yassin

 Datuk 

Datuk ialah gelaran persekutuan yang mula diperkenalkan pada 1965. Ia terhad kepada penerima Panglima Jasa Negara (PJN) dan Panglima Setia Diraja (PSD). Isteri seorang Datuk digelar Datin. Penerima gelaran Datuk yang bukan wakil rakyat digelar Yang Berbahagia.

Contoh:
 Yang Berbahagia Datuk Dr. Haji Marzuki Mohamad
 Yang Berhormat Datuk Haji Abdul Rashid Asari

 Gelaran Negeri 
 Negeri 
 Pehin Sri 

Gelaran Pehin Sri ialah gelaran yang diperkenalkan oleh Sarawak yang hanya dianugerahkan kepada individu yang pernah dilantik dan ialah bekas Ketua Menteri Sarawak, Perdana Menteri Malaysia, Yang di-Pertua Negeri atau setaraf atau lebih tinggi. Pehin Seri ialah gelaran bagi penerima darjah Satria Bintang Sarawak (SBS).

Contoh:
 Yang Amat Berbahagia Tun Pehin Sri Dr. Haji Mahathir bin Mohamad
 Tuan Yang Terutama Tun Pehin Sri Dr. Haji Wan Junaidi bin Tuanku Jaafar

  Seri Setia 

Seri Setia ialah gelaran baharu yang diperkenalkan oleh Melaka yang hanya dianugerahkan kepada individu yang telah dilantik sebagai Yang di-Pertua Negeri Melaka atau setaraf atau lebih tinggi, yang menerima Darjah Seri Paduka Setia Melaka (SPSM).

Contoh:
 Tuan Yang Terutama Tun Seri Setia Dr. Haji Mohd Ali bin Mohd Rustam

 Datuk, Dato', Datu dan Dato 

Di Malaysia, darjah kebesaran negeri dan Wilayah Persekutuan dikurniakan oleh ketua bagi setiap 13 negeri dan sebuah Wilayah Persekutuan. Gelaran-gelaran adalah suatu kehormatan dan bukan pewarisan. Gelaran negeri boleh ditarik semula atau digantung oleh ketua negeri atau dipulangkan semula secara perseorangan. Dato' Sri atau Dato' Seri (sesetengah Dato’ dieja dengan Datuk bagi sesetengah negeri) ialah gelaran tertinggi yang diberikan oleh penerima yang telah menyumbang sesuatu kepada negara dan negeri. Isteri penerima gelaran digelar Datin Sri atau Datin Seri.

 Dato' Bergelar 
Senarai Dato' Bergelar KelantanGelaran kebesaran negeri Dato’ Bergelar

 Kelantan 
 Dato’ Sri Paduka Raja
 Dato’ Sri Setia Raja
 Dato’ Sri Amar D’Raja
 Dato’ Sri D’Raja
 Dato’ Sri Nara D’Raja
 Dato’ Sri Nirmala
 Dato’ Sri Ratna D’Raja
 Dato’ Sri Derma
 Dato’ Amar D’Raja
 Dato’ Aria D’Raja
 Dato’ Bentara Setia
 Dato’ Wira Jaya
 Dato’ Istiadat Mahkota
 Dato’ Bentara Kiri
 Dato’ Bentara Dalam
 Dato’ Bentara Luar
 Dato’ Kaya Muda
 Dato’ Bentara Muda
 Dato’ Bentara Jaya
 Dato’ Biji Sura
 Dato’ Lela D’Raja
 Dato’ Adika Raja
 Dato’ Bentara Kanan
 Dato’ Kaya Setia
 Dato’ Lela Negara
 Dato’ Lela Jasa
 Dato’ Kaya Bakti
 Dato’ Kaya Nara
 Dato’ Jaya Ratna
 Dato’ Kaya Pati
 Dato’ Kaya Perba
 Dato’ Perwira Raja
 Dato’ Kaya Derma
 Dato’ Kaya Budi
 Dato’ Megat Lela D’Raja
 Dato’ Bandar
 Dato’ Panglima Laut
 Dato’ Panglima Perang
 Dato’ Lela Muda
 Dato’ Bentara Guna
 Dato’ Penghulu Balai
 Dato’ Kaya Hulubalang
 Dato’ Kaya Perwara
 Dato’ Biji Wangsa
 Dato’ Bentara Istana
 Dato’ Bentara Sakti
 Dato’ Bentara Rakna
 Dato’ Megat Muda
 Dato’ Lela Perkasa
 Dato’ Panglima Dalam
 Dato’ Megat Mahkota
 Dato’ Ratna Nila

Contoh:
 Dato' Sri Paduka Raja Tan Sri Datuk Seri Panglima Haji Mohd Asri bin Muda
 Dato' Bentara Setia Tuan Guru Tan Sri Dato' Haji Nik Abdul Aziz bin Nik Mat
 Dato' Bentara Kanan Ustaz Dato' Haji Ahmad bin Yakob

 Perlis 
 Dato’ Kurnia Bakti
 Dato’ Indera Perkasa
 Dato’ Indera Dewa
 Dato’ Indera Jaya
 Dato’ Indera Pahlawan
 Dato’ Alim Panglima
 Dato’ Kaya Bakti
 Dato’ Setia Jaya
 Dato’ Alim Setia
 Dato’ Lela Perkasa
 Dato’ Arif Perkasa
 Dato’ Murshid Diraja
 Dato' Kaya Pahlawan
 Dato' Kaya Bakti
Contoh:
 Dato' Arif Perkasa Prof. Dr. Mohd Asri Zainul Abidin
 Dato' Murshid Diraja Datuk Dr. Juanda Jaya
 Dato' Kaya Pahlawan Rashid Jasin
 Dato' Kaya Bakti Ustaz Dahaman @ Dahlan Mohd Zain

 Dato' Kehormat 
Senarai Dato' Kehormat PerakSenarai darjah kebesaran negeri Perak

 Perak 
 Dato' Kurnia Bakti
 Dato' Kurnia Diraja
 Dato' Kurnia Negara
 Dato' Kurnia Jasa
 Dato' Kurnia Setia
 Dato' Kurnia Jaya
 Dato' Kurnia Indera
Contoh:
 Dato' Kurnia Jasa Tan Sri Osman Talib
 Dato' Kurnia Jaya Dato' Seri Shaari Shafie

 Jaksa Pendamai 
Tahap Jaksa Pendamai (JP) berada di bawah semua Dato atau Datuk.

Gelaran Brunei
Pehin

Pehin pula ialah gelaran yang diberikan pada pangkal nama seorang Manteri Berchiri. Sebagai contoh gelaran di Brunei ialah Pehin Orang Kaya Laila Setia Bakti Diraja Dato Laila Utama Haji Awang Isa bin Pehin Datu Perdana Manteri Dato Laila Utama Haji Ibrahim, bekas Menteri Hal Ehwal Dalam Negeri Brunei yang kini ialah Penasihat Khas Sultan Brunei.Bahasa Dalam Brunei Gelaran ini merujuk kepada jawatan tradisional manteri di Brunei.

 Lihat juga 
 Datu - Darjah kebesaran Filipina sama seperti istilah Melayu, Dato'

 Pautan luar 
  Federal awards and honours 
  "Special list of federal and state honours", awarded 2002-2009 , The Star
  Correct Forms of Address in  

Bibliografi
 Kamus Dewan Edisi Keempat. Dewan Bahasa dan Pustaka.

Rujukan
Panggilan Hormat oleh Bahagian Istiadat Istana Negara

Kategori:Bahasa Melayu
Kategori:Kebudayaan Melayu
Kategori:Kebudayaan Malaysia
Kategori:Masyarakat Malaysia

Kategori:Gelaran bangsawan Malaysia
Kategori:Gelaran bangsawan